THCOM พุ่งกระฉูด 12% นิวไฮรอบ 13 เดือน หลังโชว์งบ Q2 กำไรทะลัก! ฟากราคายังต่ำบุ๊ก
THCOM พุ่งกระฉูด 12% นิวไฮรอบ 13 เดือน หลังโชว์งบ Q2 กำไรทะลัก! ฟากราคายังต่ำบุ๊ก
THCOM พุ่งกระฉูด 12% นิวไฮรอบ 13 เดือน หลังโชว์งบ Q2 กำไรทะลัก! ฟากราคายังต่ำบุ๊ก
6 ส.ค. 2563

ผู้สื่อข่าวรายงานว่า บริษัท ไทยคม จำกัด (มหาชน) หรือ THCOM  ณ เวลา 15.52 น. อยู่ที่ระดับ 6.15 บาท บวก 0.65 บาท หรือ 11.82% ด้วยมูลค่าซื้อขาย 125.99 ล้านบาท ราคาหุ้นนิวไฮในรอบเกือบ 13 เดือน โดยนับตั้งแต่หุ้นยืนที่ระดับ 6.15 บาท เมื่อวันที่ 26 มิ.ย.62 ขณะที่ราคาหุ้นต่ำกว่ามูลค่าหุ้นทางบัญชีที่ระดับ 10.04 บาท

บล.เคจีไอ ระบุว่า กำไรสุทธิของ THCOM ในไตรมาส 2/63 อยู่ที่ 498 ล้านบาท เพิ่มขึ้นถึง 152% เทียบไตรมาสก่อนหน้าและดีขึ้นจากที่ขาดทุนสุทธิ 135 ล้านบาทในไตรมาส 2/62 โดยผลประกอบการดีกว่าประมาณการของเราและที่ตลาดคาดการณ์ เนื่องจากมีรายการพิเศษ 496 ล้านบาท เพื่อสะท้อนถึงผลประกอบการครึ่งแรกปี 2563 ที่ดีกว่าคาด
จึงปรับเพิ่มประมาณการกำไรปี 2563 ขึ้น 112% เป็น 75 ล้านบาท และปี 2564 ขึ้นอีก 183% เป็น 36 ล้านบาทตามลำดับ ถึงแม้ราคาเป้าหมายใหม่ปี 2564 ของเราที่ 4.94 บาท จะยังต่ำกว่าราคาตลาด  แต่เราได้ปรับเพิ่มคำแนะนำหุ้น THCOM จากขายเป็นถือ
เพราะมองว่ายังมี upside จากธุรกิจใหม่ที่ยังไม่ได้รวมไว้ในประมาณการ อย่างเช่น กิจการร่วมทุนกับ บมจ. กสท โทรคมนาคม (CAT) เพื่อให้บริการภาคพื้นดินแก่ลูกค้าต่างชาติ และกิจการร่วมทุนที่ทำร่วมกับบริษัทลูกของ บมจ. ปตท. สำรวจและผลิตปิโตรเลียม (PTTEP.BK/PTTEP TB)* ในการให้บริการโดรน และวิเคราะห์ข้อมูลสำหรับการทำฟาร์มอัจฉริยะ